TTB ตั้งสำรองลด หนุนกำไรไตรมาส 3 โตกว่า 45% แตะ 2.35 พันลบ.
TTB กำไรไตรมาส 3/64 โต 46% มาที่ 2.35 พันล้านบาท หลังตั้งสำรองลด ส่วนงวด 9 เดือนกำไรลด 13% แตะ 7.67 พันล้านบาท หลังรายได้ดอกเบี้ยปรับตัวลดลง 
TTB กำไรไตรมาส 3/64 โต 46% มาที่ 2.35 พันล้านบาท หลังตั้งสำรองลด ส่วนงวด 9 เดือนกำไรลด 13% แตะ 7.67 พันล้านบาท หลังรายได้ดอกเบี้ยปรับตัวลดลง
20 ต.ค. 2564

ธนาคารทหารไทยธนชาต จำกัด (มหาชน) หรือ TTB รายงานผลการดำเนินงานงวดไตรมาส 3 และงวด 9 เดือนแรกปี 2564 มีกำไรสุทธิ ดังนี้

ทั้งนี้ปัจจัยที่ส่งผลให้กำไรสุทธิงวดไตรมาส 3/64 เติบโต เป็นผลมาจากการตั้งสำรองที่ลดลงที่ระดับ 5.5 พันล้านบาท จากช่วงเดียวกันของปีก่อนที่ระดับ 6.8 พันล้านบาท คิดเป็นการปรับตัวลดลงร้อยละ 19.5%
โดยกำไรสุทธิหลังตั้งสำรองฯ และหักภาษี กำไรสุทธิในไตรมาส 3/2564 อยู่ที่ 2,359 ล้านบาท ซึ่งลดลงร้อยละ 6.9 จากไตรมาสก่อนหน้าแต่เพิ่มขึ้นร้อยละ 45.7 จากช่วงเวลาเดียวกันปีก่อน ส่วนงวด 9 เดือนปี 2564 กำไรสุทธิอยู่ที่ 7,675 ล้านบาท ลดลงร้อยละ 13.5 จากช่วงเวลาเดียวกันของปีก่อน ซึ่งคิดเป็นอัตรา ผลตอบแทนต่อส่วนของผู้ถือหุ้น หรือ ROE ที่ร้อยละ 5.0
สำหรับไตรมาส 3/2564 ธนาคารมีรายได้ดอกเบี้ยสุทธิเป็นจำนวน 12,577 ล้านบาท ในไตรมาส 3/2564 ลดลงร้อยละ 1.6 เมื่อเทียบกับไตรมาสก่อนหน้า และลดลงร้อยละ 4.9 จากช่วงเดียวกันของปีก่อน ประกอบด้วย
1.รายได้ดอกเบี้ยลดลงร้อยละ 1.4 จากไตรมาสก่อน และร้อยละ 9.4 จากปีก่อน มาอยู่ที่ 15,836 ล้านบาท การลดลงส่วนใหญ่เป็นผลมาจากสินเชื่อชะลอตัวและอัตราผลตอบแทนเงินให้สินเชื่อลดลง เนื่องจากธนาคารยังคงดำเนินการปรับโครงสร้างสินเชื่อให้เหมาะสมอย่างต่อเนื่องและเน้นพอร์ตที่มีคุณภาพ ท่ามกลางการแพร่ระบาดของโควิด-19
2.ค่าใช้จ่ายดอกเบี้ยลดลงร้อยละ 0.7 จากไตรมาสก่อน และร้อยละ 23.3 จากปีก่อน มาอยู่ที่ 3,259 ล้านบาท เป็นผลจากการบริหารต้นทุนทางการเงินที่ดีและปริมาณเงินฝากลดลง
สำหรับรอบ 9 เดือนปี 2564 ธนาคารมีรายได้ดอกเบี้ยสุทธิจำนวน 38,231 ล้านบาท ลดลงร้อยละ 5.1 จาก ช่วงเวลาเดียวกันของปีก่อน ประกอบด้วย
1.รายได้ดอกเบี้ยลดลงร้อยละ 12.4 จากปีก่อน อยู่ที่ 48,250 ล้านบาท ส่วนใหญ่มาจากการลดลงของรายได้ดอกเบี้ยจากการปรับลดอัตราดอกเบี้ยหลายครั้งและสินเชื่อชะลอตัวเนื่องจากธนาคารยังคงเน้นกลยุทธ์ การเติบโตสินเชื่ออย่างมีคุณภาพท่ามกลางสภาพเศรษฐกิจที่มีความท้าทาย
2.ค่าใช้จ่ายดอกเบี้ยลดลงร้อยละ 32.3 จากปีก่อนอยู่ที่ 10,018 ล้านบาท ส่วนใหญ่มาจากต้นทุนเงินฝากและ ต้นทุนทางการเงินลดลงจากการปรับโครงสร้างงบดุลให้มีความเหมาะสม